Տանգի Նդոմբելե

Տանգի Նդոմբելե (ֆր.՝ Tanguy Ndombele, դեկտեմբերի 28, 1996(1996-12-28), Լոնժյումո), ֆրանսիացի պրոֆեսիոնալ ֆուտբոլիստ։ Ներկայումս հանդես է գալիս Տոտտենհեմ Հոտսպուրի և Ֆրանսիայի ազգային հավաքականի կազմում։ Խաղում է կենտրոնական կիսապաշտպանի դիրքում։


== Ակումբային կարիերա ==


=== Ամյեն ===
Նդոմբելեն Գենգանի ակադեմիայի սան է։ 2014 թվականին նա միացավ Ամյենին։ Իր պրոֆեսիոնալ դեբյուտը նշեց 2016 թվականի օգոստոսի 9-ին՝ Ֆրանսիայի լիգայի գավաթի Կլերմոն Ֆուտի դեմ խաղում։ Առաջին հանդիպումը առաջնությունում անցկացրեց սեպտեմբերի 9-ին՝ փոխարինման մտնելով Տուրի դեմ խաղում։ 2017 թվականի մարտի 10-ին Նդոմբելեն 2 գոլային փոխանցում տվեց Բուր-ան-Բրեսի դեմ խաղում՝ օգնելով իր թիմին հաղթել 2-1 հաշվով։ Մարտի 31-ին ֆրանսիացին հեռացվեց խաղադաշտից Կլերմոն Ֆուտի դեմ խաղում՝ ստանալով երկրորդ դեղին քարտը հանդիպման 48-րդ րոպեին։ Իր առաջին գոլը պրոֆեսիոնալ կարիերայում խփեց 2017 թվականի մայիսի 5-ին՝ Սոշոյի դեմ խաղում՝ այս խաղում դառնալով դուբլի հեղինակ։ Առաջին հանդիպումը Լիգա 1-ում անցկացրեց օգոստոսի 5-ին՝ Պարի Սեն-Ժերմենի դեմ խաղում։ Ամյենի կազմում Նդոմբելեն անցկացրեց 34 հանդիպում՝ դառնալով 2 գոլի և 7 գոլային փոխանցման հեղինակ։


=== Օլիմպիկ Լիոն ===
2017 թվականի օգոստոսի 31-ին Նդոմբելեն սկզբից վարձավճարով, ապա լրիվ տրանսֆերով տեղափոխվեց Օլիմպիկ Լիոն։ Իր դեբյուտը նշեց սեպտեմբերի 14-ին՝ Եվրոպայի Լիգայի խմբային փուլի Ապոլոնի դեմ խաղում։ Լիոնի կազմում առաջնություն իր առաջին հանդիպումը անցկացրեց սեպտեմբերի 17-ին՝ ՊՍԺ-ի դեմ խաղում։ Իր առաջին գոլը խփեց 2018 թվականի փետրվարի 15-ին՝ Եվրոպայի Լիգայի Վիլյառեալի դեմ խաղում։ Սեպտեմբերի 13-ին Նդոմբելեն երկարաձգեց իր պայմանագիրը Լիոնի հետ մինչև 2023 թվականը։ Սեպտեմբերի 23-ին նա 2 գոլային փոխանցում տվեց Օլիմպիկ Մարսելի դեմ խաղում։ Առաջին հանդիպումը թիմի ավագի թևկապով Նդոմբելեն անցկացրեց դեկտեմբերի 19-ին՝ Ֆրանսիայի լիգայի գավաթի Ամյենի դեմ խաղում։ 2019 թվականի մայիսի 24-ին ֆրանսիացին գոլ խփեց Նիմ Օլիմպիկի դեմ հանդիպման ավելացված ժամանակում՝ 3-2 հաշվով հաղթանակ պարգևելով իր թիմին։ 2018-19 մրցաշրջանում նա ընդգրկվեց Չեմպիոնների Լիգայի և Լիգա 1-ի խորհրդանշական հավաքականներում։ Օլիմպիկ Լիոնի կազմում Նդոմբելեն անցկացրեց 96 հանդիպում՝ դառնալով 4 գոլի և 16 գոլային փոխանցման հեղինակ։


=== Տոտենհեմ Հոտսպուր ===
2019 թվականի հուլիսի 2-ին Նդոմբելեն 6 տարվա պայմանագիր կնքեց Տոտենհեմ Հոտսպուրի հետ։ Ակումբը նրա համար վճարեց ռեկորդային 55 միլիոն ֆունտ ստերլինգ, և կպարտավորվի վճարել ևս 8 միլիոն բոնուսների դեպքում։


== Միջազգային կարիերա ==
Նդոմբելեն ունի Կոնգոյի Դեմոկրատական հանրապետության արմատներ և հնարավորություն ուներ հանդես գալու Կոնգոյի Դեմոկրատական Հանրապետության ֆուտբոլի հավաքականի կազմում։ Նա ներկայացրել է Ֆրանսիան մինչև 21 տարեկանների երիտասարդական հավաքականում։ Իր դեբյուտը Մ21 հավաքականում նշեց սեպտեմբերի 5-ին՝ Ղազախստանի դեմ խաղում։
Ֆրանսիայի ազգային հավաքական Նդոմբելեն առաջին անգամ հրավիրվեց 2018 թվականի հոկտեմբերի 4-ին՝ Իսլանդիայի, Գերմանիայի և Նիդերլանդների դեմ խաղերի համար։ Իր դեբյուտը ազգային հավաքականում նշեց հոկտեմբերի 11-ին՝ փոխարինելով Պոլ Պոգբային Իսլանդիայի դեմ ընկերական խաղում։ Առաջին հանդիպումը հավաքականի մեկնարկային կազմում անցկացրեց նոյեմբերի 20-ին՝ Ուրուգվայի դեմ խաղում։


== Կարիերայի վիճակագրություն ==


=== Ակումբային վիճակագրություն ===
2019 թվականի հուլիսի 20-ի դրությամբ


=== Միջազգային վիճակագրություն ===
2019 թվականի հուլիսի 20-ի դրությամբ


== Նվաճումներ ==


=== Անհատական ===
Ֆրանսիայի առաջնության խորհրդանշական հավաքական. 2018–19
ՈՒԵՖԱ Չեմպիոնների Լիգայի խորհրդանշական հավաքական. 2018–19


== Ծանոթագրություններ ==


== Արտաքին հղումներ ==
Նդոմբելեի պաշտոնական Տվիտերի էջը
Նդոմբելեի պաշտոնական Ֆեյսբուքի էջը
Նդոմբելեի պաշտոնական Ինստագրամի էջը
Նդոմբելեն transfermarkt-ում
Նդոմբելեն soccerbase.com-ում
Նդոմբելեն WhoScored.com կայքում
Նդոմբելեն Պրեմիեր Լիգայի պաշտոնական կայքում
Նդոմբելեն ՈՒԵՖԱ-ի պաշտոնական կայքում
Նդոմբելեն Ֆրանսիայի ֆուտբոլի ֆեդերացիայի կայքում Archived 2017-09-04 at the Wayback Machine.